**«Ихтыярыйлык (волонтерлык) өлкәсендә аерым мәсьәләләрне җайга салу турында һәм Татарстан Республикасының аерым закон актларына**

**үзгәрешләр кертү турында» Татарстан Республикасы Законының**

**3 статьясына үзгәрешләр кертү хакында» Татарстан Республикасы**

**законы проектына**

**АҢЛАТМА**

«Ихтыярыйлык (волонтерлык) өлкәсендә аерым мәсьәләләрне җайга салу һәм Татарстан Республикасының аерым закон актларына үзгәрешләр кертү турында» Татарстан Республикасы Законының 3 статьясына үзгәрешләр кертү хакында» Татарстан Республикасы законы проекты (алга таба – закон проекты) федераль законнардагы үзгәрешләргә туры китерү максатыннан эшләнде.

«Хәйрия эшчәнлеге һәм ихтыярыйлык (волонтерлык) турында» 1995 елның
11 августындагы 135-ФЗ номерлы Федераль законның 172 статьясының 2 пункты нигезендә ихтыярыйлык (волонтерлык) ресурс үзәге функцияләрен гамәлгә ашыручы коммерцияле булмаган оешманы билгеләү һәм аның эшләү тәртибе әлеге статьяның 3 пунктына ярашлы рәвештә ихтыярыйлык (волонтерлык) ресурс үзәген билгеләү һәм аның эшчәнлеген оештыру һәм методик ярдәм күрсәтү вәкаләте бирелгән оешма белән берлектә дәүләт яшьләр сәясәте өлкәсендә дәүләт хезмәтләре күрсәтү һәм дәүләт милке белән идарә итү функцияләрен гамәлгә ашыручы федераль башкарма хакимият органы тарафыннан билгеләнә.

Әлеге нигезләмәне гамәлгә ашыру максатыннан 2024 елның 16 маенда Яшьләр эшләре буенча Федераль агентлыкның 162 номерлы, волонтерлык үзәкләре ассоциациясенең «Ихтыярыйлык (волонтерлык) ресурс үзәге функцияләрен гамәлгә ашыручы коммерцияле булмаган оешманы һәм аның эшләү тәртибен раслау турында» 17 номерлы уртак боерыгы чыгарылды. Әлеге боерык белән расланган ихҗыярыйлык (волонтерлык) ресурс үзәге функцияләрен гамәлгә ашыручы коммерцияле булмаган оешманы билгеләү һәм эшләү тәртибенең 9 пункты белән ихтыярыйлык (волонтерлык) ресурс үзәге функцияләрен тормышка ашыруга дәгъва итүче оешманы билгеләү Россия Федерациясе субъекты территориясендә Россия Федерациясе субъектының югары вазифаи затының хокукый акты белән гамәлгә ашырыла дип билгеләнә.

Моңа бәйле рәвештә закон проекты «Ихтыярыйлык (волонтерлык) өлкәсендә аерым мәсьәләләрне җайга салу һәм Татарстан Республикасының аерым закон актларына үзгәрешләр кертү турында» 2018 елның 30 июнендәге 48-ТРЗ номерлы Татарстан Республикасы Законының 3 статьясына корреспондентлаучы үзгәрешләр кертүне күздә тота: Татарстан Республикасы Рәисе компетенциясенә, әлеге вәкаләтне Татарстан Республикасы Министрлар Кабинеты компетенцияләреннән алып, ихтыярыйлык (волонтерлык) ресурс үзәге функцияләрен гамәлгә ашыруга дәгъва итүче оешманы билгеләү вәкаләтен өстәү тәкъдим ителә.

\_\_\_\_\_\_\_\_\_\_\_\_\_\_\_\_\_\_\_\_\_\_